Գտնում եմ, որ առաջին հերթին հեռուստատեսության բնագավառում, որտեղ արդեն մեծ գումարներ են շրջանառվում, պետք է շատ ավելի լուրջ ու խիստ օրենքներ դրվեն եւ անպայման կիրառվեն: Դա առաջին հերթին վերաբերում է գովազդային դաշտին: Որեւէ նորմալ երկրում վարսավիրը չի կարող հեռուստատեսությամբ գովազդել իր վարսավիրանոցը: Դա անմատչելի է: Իսկ մեզ մոտ այդպես չէ: Կնշանակի` այստեղ գները շատ մատչելի են, ինչի պատճառով էլ հավելյալ նյութական միջոցների կուտակումներ են առաջացել հենց հեռուստատեսությունում: Այնինչ, այս ընթացքում մեր հ/ը-ներից ոմանք պետք է սնանկանային: